CELEX: 62011TN0441
Language: mt
Date: 2011-08-12 00:00:00
Title: Kawża T-441/11: Rikors ippreżentat fit- 12 ta’ Awwissu 2011 — Peftiev vs Il-Kunsill

1.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 290/17
            
         Rikors ippreżentat fit-12 ta’ Awwissu 2011 — Peftiev vs Il-Kunsill
   (Kawża T-441/11)
   2011/C 290/24
   Lingwa tal-kawża: l-Ingliż
   
      Partijiet
   
   
      Rikorrent: Vladimir Peftiev (Minsk, il-Bjelorussja) (rappreżentanti: V. Vaitkute Pavan, A. Smaliukas u E. Matulionyte, avukati)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla r-Regolament tal-Kunsill (UE) Nru 588/2011, tal-20 ta’ Ġunju 2011, li jemenda r-Regolament tal-Kunsill (KE) Nru 765/2006 dwar miżuri restrittivi kontra l-President Lukashenko u ċerti uffiċjali tal-Bjelorussja (ĠU L 161, p. 1), sa fejn jikkonċerna lir-rikorrent;
            
         
               —
            
            
               tannulla d-Deċiżjoni tal-Kunsill 2011/357/PESL, tal-20 ta’ Ġunju 2011, li temenda d-Deċiżjoni 2010/639/PESK dwar miżuri restrittivi kontra ċerti uffiċjali tal-Bjelorussja (ĠU L 161, p. 25), sa fejn tikkonċerna lir-rikorrent; u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka ħames motivi.
   
               (1)
            
            
               L-ewwel motiv, ibbażat fuq l-allegazzjoni li l-konvenut kiser l-obbligu li jipprovdi motivazzjoni adegwata għall-inklużjoni tar-rikorrent fil-listi tal-persuni li għalihom japplikaw il-miżuri restrittivi.
            
         
               (2)
            
            
               It-tieni motiv, ibbażat fuq l-allegazzjoni li l-konvenut kiser id-drittijiet tad-difiża u d-dritt għal smigħ xieraq rikonoxxuti fl-Artikolu 47 tal-Karta tad-Drittijiet Fundamentali tal-Unjoni Ewropea u fl-Artikoli 6 u 13 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali, sa fejn:
               
                           —
                        
                        
                           f’ebda mument ma ppreveda l-komunikazzjoni ta’ raġunijiet dettaljati għall-inklużjoni tar-rikorrent fil-listi ta’ persuni suġġetti għall-miżuri restrittivi; u
                        
                     
                           —
                        
                        
                           ma pprovdiex lir-rikorrent il-possibbiltà li jeżerċita effettivament id-drittijiet tad-difiża tiegħu, b’mod partikolari d-dritt għal smigħ u d-dritt li jkollu aċċess għal proċedura li permezz tagħha jkun jista’ effettivament jitlob li jitneħħa mil-listi ta’ persuni koperti mill-miżuri restrittivi.
                        
                     
         
               (3)
            
            
               It-tielet motiv, ibbażat fuq l-allegazzjoni li l-konvenut wettaq żbalji manifesti ta’ evalwazzjoni meta kkonstata li r-rikorrent huwa persuna assoċjata mal-President Lukashenko u mal-familja tiegħu, li huwa l-konsulent ekonomiku prinċipali tal-president Lukashenko, li huwa wieħed mill-kontributuri finanzjarji ewlenin tar-reġim ta’ Lukashenko u li BelTechExport hija kumpannija ppreseduta mir-rikorrent u huwa l-ikbar kumpannija ta’ esportazzjoni/importazzjoni ta’ prodotti militari fil-Bjelorussja.
            
         
               (4)
            
            
               Ir-raba’ motiv, ibbażat fuq l-allegazzjoni li l-konvenut kiser id-dritt fundamentali għal proprjetà rikonoxxut fl-Artikolu 17 tal-Karta tad-Drittijiet Fundamentali tal-Unjoni Ewropea u fl-Artikolu 1 tal-Protokoll Nru 1 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali, u dan b’mod mhux ġustifikat, b’mod sproporzjonat u mingħajr provi konvinċenti.
            
         
               (5)
            
            
               Il-ħames motiv, ibbażat fuq l-allegazzjoni li l-konvenut kiser il-prinċipju ta’ proporzjonalità sa fejn impona restrizzjoni sproporzjonata fuq id-drittijiet fundamentali tar-rikorrent mingħajr ma pprovda garanziji proċedurali adegwati u mingħajr provi konvinċenti.